Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 1994. évi I. törvény 3. §-ával összhangban az Európai
Paragraph Index: 208

3. Az ETA megadására vonatkozó szabályok Az ETA az építési terméknek csak arra a termékjellemzõire vonatkozik, amelyek az alapvetõ követelmények teljesítése szempontjából meghatározó jelentõségûek. A CE megfelelõségi jelölés csak az ezeknek a követelményeknek való megfelelõséget jelenti. Ha a termék más jellemzõ tulajdonságait is figyelembe veszik — az EOTA tagok közötti megállapodás alapján —, akkor az ezekre vonatkozó értékelésnek egyértelmûen különböznie kell azoktól, amelyek az alapvetõ követelményekre vonatkoznak. Az alapvetõ követelmények mellett más követelmények figyelembevétele önkéntes. Az ETA formailag is feleljen meg a 3. számú mellékletben megadott egyeztetett formai szabályoknak. 3.1. ETA kidolgozása útmutató alapján (a Tanács 89/106/EGK irányelvének 9.1. cikke alapján). 3.1.1. Ha a termék európai mûszaki engedélyének kiadására útmutatót adott ki az EOTA, akkor az európai mûszaki engedély tartalma és formája feleljen meg az abban foglaltaknak. 3.1.2. A jóváhagyó szervezetnek az ETA-t meg kell küldenie — valamennyi más EOTA tagnak, jóváhagyó szervezetnek, — az EOTA Fõtitkárságnak, amely egy példányt továbbít az EU Bizottsága részére. 3.1.3. Az EOTA által az egyes ETA útmutatókra egyedileg meghatározott átmeneti idõszak alatt, a jóváhagyó szervezetek által kibocsátott ETA-k összehasonlíthatósága érdekében az ETA-k tervezetét, a kísérõ (alátámasztó) dokumentumokkal együtt, elõzetes egyeztetésre megküldik azoknak az EOTA jóváhagyó szervezeteknek, amelyek az adott építési termékre vonatkozóan vannak a tagállamokban kijelölve, továbbá megküldik az EOTA Fõtitkárságának is. Az észrevételeket két hónapon belül kell közölni. 3.1.4. Ha az ETA-ban hiányosságot állapítanak meg az útmutató hibájából, akkor a jóváhagyó szervezetek az útmutató alapján több ETA-t nem adhatnak ki. 3.2. ETA kidolgozása útmutató nélkül (a Tanács 89/106/EGK irányelvének 9.2. cikke alapján). 3.2.1. Az ETA formailag feleljen meg a 3. számú mellékletben megadott egyeztetett formai szabályoknak. 3.2.2. Az a jóváhagyó szervezet, amelyik elsõ alkalommal kap egy termékcsalád egy tagjára vonatkozóan a 2.4. pont szerint ETA kidolgozására felkérést, köteles elõzetesen konzultálni az EOTA Mûszaki Testületével, hogy az adott termék esetében lehetséges-e az ETA kidolgozása, továbbá a megfelelõség igazolás mely eljárását kell alkalmazni. Abban az esetben, ha az EOTA Mûszaki Testülete egyetértésre jut ETA kiadhatóságáról — mert a termékre vonatkozóan nincs harmonizált szabvány, szabvány kidolgozására szóló megbízás, illetve szabvány kidolgozása belátható idõn belül nem várható —, akkor az Európai Bizottság részére az EOTA elnökének jóváhagyásával megküldik a kérelmet, hogy engedélyezze ETA kidolgozását. Ha a kérdésben az EOTA Mûszaki Testülete nem jut egyetértésre, az EOTA Végrehajtó Bizottsága dönt arról, hogy az Európai Bizottság elé terjesztik-e a kérelmet. Abban az esetben, ha egy termékcsaládra vonatkozik harmonizált szabvány, illetve európai szinten elismert nemzeti szabvány, de az adott termék ezektõl jelentõsen eltér az EOTA értékelés alapján az Európai Bizottság megerõsíti, hogy az a termékre kidolgozható ETA. 3.2.3. Ha a 3.2.2. pont szerint az ETA kidolgozása lehetséges, a jóváhagyó szervezetnek elõzetesen meg kell vitatnia a többi, erre a termékre kijelölt EOTA tag jóváhagyó szervezettel a termék tervezett felhasználásának megfelelõ alkalmazási feltételeket — beleértve a vizsgálati programot, a teljesítménykövetelményeket és a megfelelõség igazolás eljárását. A jóváhagyó szervezet figyelembe veszi a többi EOTA szervezet megjegyzéseit. 3.2.4. Ha a kérelem egy termékcsalád olyan termékére vonatkozik, amellyel kapcsolatban már elkezdõdött a 3.2.3. pontban leírt egyeztetési eljárás, akkor a megindult egyeztetés alapján kell az ETA-t kidolgozni. 3.2.5. Az ETA kiadása elõtt a jóváhagyó szervezet megküldi az ETA tervezetét az illetékes EOTA szervezeteknek és az EOTA Fõtitkárságnak a gyártó indoklásával együtt. Az észrevételeket két hónapon belül kell közölni. Ha az összes illetékes EOTA szervezet (egy országon belül több szervezet közül a szóvivõ szervezet) írásban hozzájárulását adta, a jóváhagyó szervezet kiadja az ETA-t. 2003/8. szám Az ETA-t a 3.1.2. pont szerinti szervezeteknek kell megküldeni. Ha az ETA tervezettel kapcsolatban olyan észrevételek merülnek fel, amelyeket nem sikerül megoldani, a vitatott kérdést az EOTA Mûszaki Testület napirendjére tûzi. Ha a Mûszaki Testület ülésén egyetértésre jutnak, akkor a jóváhagyó szervezet kiadja az ETA-t. Ha a vitatott kérdésben a Mûszaki Testület ülésén nem jutnak egyetértésre, akkor a Végrehajtó Bizottság veszi fel a kérdést a napirendjére, és dönt a további lépésekrõl. Amennyiben továbbra sincs egyetértés a kérdésben, azt az Építésügyi Állandó Bizottság elé terjesztik.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes